ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
19 พ.ค. 2559

สรุปตลาดภาคเช้า 
ตลาดหุ้นไทยช่วงเช้าปรับตัวลดลง 7.53 จุด มาปิดที่ 1392.97 จุด โดยได้รับแรงกดดันจากราคาน้ำมันที่เริ่มอ่อนตัวลง หลังการรายงานปริมาณสำรองน้ำมันดิบสหรัฐฯเพิ่มขึ้น 1.3 ล้านบาร์เรล (มากกว่าคาดฯ) ส่งผลให้หุ้นกลุ่มพลังงานปรับตัวลดลง นำโดย PTT, PTTEP และ TOP สำหรับปริมาณการซื้อขายหุ้นในช่วงเช้าอยู่ที่ 1.8 หมื่นลบ.
 
แนวโน้ม ภาคบ่าย
คาดดัชนีหุ้นไทยภาคบ่ายแกว่งตัวอยู่ในกรอบ 1390-1400 จุด เนื่องจากขาดปัจจัยบวกใหม่ๆหนุนตลาด อีกทั้งการเข้าสู่ช่วงวันหยุดยาว อาจทำให้นักลงทุนมีการลดน้ำหนักการลงทุน โดยเฉพาะในหุ้นกลุ่ม Commodity (น้ำมัน, เหล็ก, สินค้าเกษตร) ที่มีความผันผวนสูง ทั้งนี้เรามองว่าหุ้นในกลุ่มกลุ่มอิเล็กทรอนิกส์ และกลุ่มส่งออก ยังเป็นกลุ่มที่น่าสนใจลงทุนช่วงนี้ จากแนวโน้มค่าเงินบาทที่อ่อนค่า
 
วิเคราะห์ทางเทคนิค
CSS
ราคาปิด 3.64 บาท
แนวรับ 3.60 บาท          
แนวต้าน 3.80, 4.00 บาท
แนว cut loss หากราคามีแนวโน้มหลุด 3.56 บาท
 
CSS อ่อนตัวรุนแรง จนเครื่องมือทางเทคนิคเข้าสู่ Super oversold ซึ่งจะต้องมีการเด้งตัวแรงขึ้นมาปรับฐานในเร็วๆนี้ โดย Stoch ลงสูส่ระดับต่ำเกินไป และแท่งเทียนถึงแนว bottom เดิม คาดการการดีดตัว แนวต้านแรก 4 บาท เก็งกำไรระยะสั้น
 
เด็กแนว
TSE ผลประกอบการwไตรมาส1 แจ้งออกมา 129 ล้านบาท ลดลงเล็กน้อยจากปีก่อนเนื่องค่าใช้จ่ายในการตัดจ่ายที่เกิดจากโครงการผลิตไฟฟ้าบนหลังคา แต่รายได้รวมเพิ่มขึ้น เพราะ roof top เพิ่มขึ้นเป็น 14 โครงการ ในไตรมาสถัดไปรายได้จะแซงรายจ่ายมากขึ้น มีกำไรสูงขึ้น อีกทั้ง solar farm จำนวน 80 mw ที่ถืออยู่ 60% มีส่วนแบ่ง 155 ล้านบาท ประเมิน Q2 จ่ายไฟมากขึ้นส่วนแบ่งมากขึ้น นักวิเคราะห์คาดการณ์กำไรปีนี้สูงขึ้นแตะระดับ 560 ล้านบาท เป็นอย่างน้อย คิดเป็นค่า Forward PE เพียง 11 เท่า ถูกสุดในกลุ่มนี้แล้วและมีโอกาสลุ้นโซล่าร์ราชการรอบถัดไปด้วย ส่วนมูลค่าประเมินถ้าให้ PE ที่ 15 เท่าจะได้เป้า 5.20 บาทอย่างน้อย
กราฟ TSE อ่อนตัวลงมาสู่แนวรับสำคัญและเกิด Super Oversold อย่างมากใน Stoch ที่เคยเกิดการเด้งตัวแรงแล้ว ในครั้งนี้ถือว่าราคาหุ้นค่อนข้างถูก และมีโอกาสเด้งตัวไปแนวต้านแรก 4.14 บาท หากโวลุ่มหนาแน่นมีโอกาสดีดตัวต่อไปในแนวต้านที่สูงขึ้น แนะนำเก็งกำไร